Stænglen er ugrenet og håret. Bladene har 9-16, 7-15 cm lange spidser. Blomsterne kan have mange forskellige farver: hvid, blå, rosa, lilla, lyserød. Plantens bælge er 2,5 – 6 cm lange. De er brune og hårede og indeholder 5-9 frø hver. Mangebladet lupin er en forvildet art, der kan brede sig ukontrolleret i den danske natur. Derfor er mangebladet lupin på Naturstyrelsens observationsliste over arter, der skal holdes øje med, da de har potentiale til at udvikle sig til landskabsukrudt.